Source: http://politeia.org.ro/editoriale/revista-presei-1-martie-anti-anticoruptie-valer-ia-comanda/52373/
Timestamp: 2019-04-24 18:30:58+00:00

Document:
Revista Presei – 1 martie. Anti-anticoruptie. Valer ia comanda! | PoliteiaWorld
Home » Editoriale	» Revista Presei – 1 martie. Anti-anticoruptie. Valer ia comanda!
Buna dimineata intr-o zi de 1 martie si o primavara frumoasa si insorita tuturor! Vremea se va menţine deosebit de caldă în cea mai mare parte a ţării, informează ANM. Cerul va fi variabil, cu înnorări ziua în jumătatea de vest a teritoriului, unde vor fi ploi, mai ales averse, iar spre seară şi noaptea, parţial şi în rest, iar ploile se vor semnala pe arii mai restrânse. În zona înaltă de munte, trecător, cu precădere în cursul nopţii, precipitaţiile vor fi şi sub formă de lapoviţă şi ninsoare. Izolat se vor cumula cantităţi de apă de 15…20 l/mp. Vântul va avea intensificări la munte, iar local şi temporar şi în restul teritoriului. Temperaturile maxime, în scădere faţă de ziua precedentă în regiunile vestice, se vor situa, în general, între 10 şi 20 de grade, cu cele mai ridicate valori în Lunca Dunării, iar cele minime vor fi cuprinse între -1 şi 7 grade. La începutul intervalului în regiunile extracarpatice local va fi ceaţă. Bucuresti: vremea se va menţine deosebit de caldă. Temperatura maximă se va situa în jurul valorii de 18 grade, iar cea minimă va fi de 5…7 grade. Cerul va fi variabil, cu înnorări noaptea, când temporar va ploua. Vântul va sufla slab şi moderat. Dimineaţa vor fi condiţii de ceaţă.
Cum a ajuns Valer Dorneanu staret peste manastirea Curtii Constitutionale? Acum, poate fi multumit. A ajuns la apogeul carierei. Ce-si mai poate dori un fost procuror al regimului comunist? Functia de presedinte al Curtii Constitutionale este incununarea unei vieti petrecute in slujba legii. Judecatorul are 73 de ani si intreaga sa cariera a servit sistemul si multiplele sale schimonosiri, ajungand aici, la momentul pe care il consider a fi maximul politizarii celei mai inalte instante de impartire a dreptatii si ultima reduta de aparare a democratiei. “Curtea a constatat ca a existat si exista un conflict juridic de natura constitutionala intre Ministerul Public – Parchetul de pe langa Inalta Curte de Casatie si Justitie – Directia Nationala Anticoruptie si Guvernul Romaniei, generat de actiunea Parchetului de pe langa Inalta Curte de Casatie si Justitie – Directia Nationala Anticoruptie de a-si aroga atributia de a verifica legalitatea si oportunitatea unui act normativ, respectiv Ordonanta de urgenta a Guvernului nr.13/2017, cu incalcarea competentelor constitutionale ale Guvernului si Parlamentului”, se arata in comunicatul de presa al CCR care admite conflictul constitutional intre Guvern si Ministerul Public reclamat de Calin Popescu Tariceanu. Valer Dorneanu ajunge in anul 1990, consilier al lui Ion Iliescu, presedintele “emanat” al Revolutiei din 1989. Atunci, avea deja o cariera de 22 de ani ca procuror si expert jurist in legislatia muncii. A fost soldat credincios al PCR, FSN, FDSN, PSDR si, in sfarsit, PSD. Integral pe Ziare.com
In linkul de aici aveti o dovada a ticalosiei acestui aparatcik de nadejde al PSD!
Cum a scăpat Augustin Lazăr de ancheta CSM pe Ordonanţa 13. Cine sunt magistraţii care au cerut cercetarea procurorului general şi a DNA. Simona Marcu, reprezentanta Curţii Supreme în CSM, care are o avere impresionantă şi este preocupată de salarizarea şi pensiile magistraţilor, a cerut marţi sesizarea Inspecţiei Judiciare pentru a verifica modul în care a comunicat procurorul-general, Augustin Lazăr, pe tema OUG 13, cât şi ancheta desfăşurată de procurorii DNA în cazul Ordonanţei. În urma votului propunerea a fost respinsă. Ancheta procurorilor în cazul adoptării OUG 13/2017 de modificare a codurilor penale a fost la un pas marţi să fie blocată în Consilul Superior al Magistraturii (CSM). Totul a început la primele ore ale dimineţii, atunci când judecătoarea Simona Marcu, membru CSM, a cerut sesizarea Inspecţiei Judiciare pentru a se verifica felul în care DNA şi-a arogat competenţa de a verifica legalitatea şi oportunitatea emiterii unui act normativ, aspect reţinut în decizia de luni a Curţii Constituţionale (CCR). Marcu a mai spus că Inspecţia Judiciară ar trebui să verifice modul în care procurorul general, Augustin Lazăr, în calitate de reprezentant al Ministerului Public, a gestionat comunicarea publică în perioada ulterioară aprobării OUG 13 de modificare a Codurilor penale, din perspectiva respectării obligaţiei de rezervă pe care o are orice magistrat. Cererea a surprins pe toată lumea, mai ales că Lazăr declarase la intrare în CSM că procurorii nu fac evaluări ale legalităţii, ale oportunităţii actelor unei alte puteri, „ci strict ne cantonăm la aspecte penale care ţin de competenţa Ministerului Public”. El a făcut trimitere la decizia CCR care a stabilit că există un conflict juridic de natură constituţională între Ministerul Public şi Guvern pe tema anchetei privind OUG 13. Integral pe Adevarul
Lovitură de proporții pentru Guvernul Grindeanu: PSD nu are bani să-și țină promisiunile electorale. Anul 2017 a început cu încasări dezastruoase la buget. Criticile specialiștilor față de construcția super-optimistă a bugetului pe 2017 încep să se adeverească. Rezultatele încasărilor la buget în ianuarie nu arată deloc bine pentru ambițiile liderului PSD, Liviu Dragnea. Veniturile colectate de stat au scăzut cu 5,7% în luna ianuarie față de perioada similară a anului trecut, în condițiile în care Guvernul Grindeanu a aprobat majorări de cheltuieli sociale fără precedent, mizând pe o creștere economică mai mare decât cea din 2016, care oricum a fost cea mai mare din UE. În aceste condiții, cu toate că se lăuda cu un program generos de investiții, care generează locuri de muncă, în realitate prima lună arată o scădere a cheltuielilor de capital de peste 30%, până la 219,8 milioane lei, cel mai mic nivel realizat vreodată în luna ianuarie în ultimii 10 ani. Reducerea investițiilor a venit în contextul în care veniturile fiscale (din taxe și impozite) au scăzut cu 10,8% în luna ianuarie 2017, față de perioada similară a anului trecut. Aceste venituri fiscale, colectate de ANAF și al căror nivel este direct corelat cu evoluția economică, sunt cele mai importante în ecuație, fiindcă ele asigură în cea mai mare parte finanțarea salariilor publice, a pensiilor și a investițiilor derulate din fonduri publice. Acest tip de venituri este și cel mai monitorizat în execuția bugetară, fiindcă nerealizarea lor la nivelul prognozat implică automat o revizuire a cheltuielilor. Integral pe Romania Libera, dupa ora 10.
Ce pericole pândesc în motivarea CCR privind anchetarea OUG 13. „Nu vom mai vedea imunităţi ridicate în Parlament“. Experţii în drept demontează argumentele preşedintelui CCR Valer Dorneanu, care a susţinut că DNA a anchetat „legalitatea şi oportunitatea OUG 13“, deci a intrat peste atribuţiile puterii legislative. Avocatul Elenina Nicuţ susţine că, dimpotrivă, procurorii au cercetat, după manual, „faptele şi făptuitorii“. Motivarea deciziei va fi un moment crucial, întrucât s-ar putea instaura o „imunitate paraconstiuţională“ pentru miniştri, şi nu numai. Decizia prin care CCR a acuzat DNA că „a perturbat activitatea Guvernului“ anchetând OUG 13 a generat un nou conflict. Pe de o parte, politicienii, ba chiar şi preşedintele CCR, susţin că procurorii n-ar trebui să mai tragă la răspundere miniştri, întrucât doar ei apreciază legalitatea şi oportunitatea actelor normative. Pe de altă parte, magistraţii susţin că nu s-a pus niciodată problema anchetării unui act normativ. Avocatul Elenina Nicuţ critică decizia CCR şi explică, pas cu pas, modul în care au acţionat procurorii. „Obiectul unei anchete penale nu poate consta niciodată în verificarea legalităţii unui act normativ, cu atât mai puţin a oportunităţii. În cazul OUG 13, procurorii n-au anchetat actul în sine, ci faptele penale şi persoanele presupuse că au săvârşit acte penale. Conform Codului Penal, dacă există un denunţ, o plângere, organul de urmărire penală e obligat să înceapă urmărirea penală cu privire la faptă ( in rem). Deci, în cazul OUG 13, la fel ca în cazul oricărei alte plângeri penale, procurorii au făcut ce trebuiau să facă: au cercetat“, a spus Elenina Nicuţ pentru „Adevărul“. Unul dintre scopurile urmării penale este strângerea probelor, deci aşa se explică vizitele miniştrilor la DNA. „Procurorii au ridicat documente, au audiat persoane, au strâns probe, pe scurt, au urmat procedura. Nu s-a făcut acţiune de urmărie penală cu privire la persoană, ci procurorii au rămas la faptă. Nici n-ar fi putut să treacă automat la urmărirea penală a persoanei“, a completat Elenina Nicuţ, cu trimitere la Legea răspunderii ministeriale, care le oferă imunitate miniştrilor. Spre exemplu, dacă ar fi vrut să înceapă urmărirea penală pentru Florin Iordache, DNA ar fi trebuit să ceară avizul Camerei Deputaţilor, căci Iordache este şi deputat. Dacă ar fi vrut să înceapă urmărirea penală pentru Sorin Grindeanu, care nu este parlamentar, DNA ar fi trebuit să ceară avizul preşedintelui Klaus Iohannis. Integral pe Adevarul
Care este noua strategie a PSD. Deşi se poate observa, analizând perioada 2012-2017, un tipar pe care social-democraţii l-au respectat aşa cum n-au făcut-o cu atâtea şi atâtea promisiuni de campanie electorală, a apărut, totuşi, o variabilă care se cere descifrată. După două luni, ianuarie şi februarie, în care coaliţia recent instalată la guvernare s-a confruntat cu o criză puternică de imagine, dar în primul rând una la nivelul agendei sale reale, urmează, cel mai probabil, reluarea ofensivei. nDe fapt, reintrarea în această logică îşi face deja simţită prezenţa. Odată tranşată în Parlament problema OUG 13 şi OUG 14, la pachet cu reducerea până la dispariţie a protestelor de stradă declanşate de modificarea, #noapteacahoţii, a Codurilor penale, atacurile lansate de liderii PSD-ALDE se înteţesc de la zi la zi. Mitingurile mai mari sau mai mici ale PSD, în judeţe, ar putea deveni o constantă în perioada ce vine, ameninţările cu organizarea de contra-referendumuri la referendumul preşedintelui pe tema corupţiei ar putea depăşi stadiul de ameninţări voalate şi este de aşteptat ca petiţiile create în laborator, de sprijinire a Guvernului sau în favoarea unor teme numai bune de sporit nebuloasa în spaţiul public, să devină parte a instrumentarului utilizat cu regularitate în lunie care urmează. Integral pe Digi24
ULTIMUL TERMEN DIN GALA BUTE. Cine va fi audiat astăzi. Magistraţii de la Înalta Curte de Casaţie şi Justiţie dezbat, miercuri, ultimul termen în dosarul “Gala Bute”. La acest ultim termen, un personaj celebru va fi audiat. Elena Udrea este acuzată de luare de mită, abuz în serviciu şi tentativă la folosirea de documente ori declaraţii false, inexacte sau incomplete pentru obţinerea pe nedrept de fonduri europene. Judecătorii îl vor audia, miercuri, pe Felix Tătaru, în calitate de martor. În plus, tot astăzi, procurorul de şedinţă şi avocaţii vor ţine pledoariile finale, urmate de ultimul cuvânt al inculpaţilor. Elena Udrea, fost ministru al Dezvoltării Regionale şi Turismului, a fost trimisă în judecată pe 21 aprilie 2015. Ea a stat în arest preventiv în perioada 25 februarie – 7 mai 2015, după care a fost plasată în arest la domiciliu până la data de 16 iunie 2015. Potrivit DNA, Udrea a coordonat un sistem prin care persoanele cele mai apropiate ei, şi anume, Lungu, Topoliceanu, Nastasia şi Breazu, au primit, cu ştiinţa sa, sume de bani de la reprezentanţii unor societăţi comerciale pentru a le garanta plata la timp a lucrărilor finanţate de ministerul pe care inculpata îl conducea, confirm stiripesurse.ro. Anchetatorii spun că sumele obţinute au intrat fie nemijlocit în patrimoniul Elenei Udrea (în numerar ori prin plata unor bunuri şi servicii), fie în patrimoniul unor persoane indicate de aceasta (organizaţia Bucureşti a PDL şi Rudel Obreja). Integral pe EVZ
Valer Dorneanu și Florin Iordache făceau, în 2007, legi pentru baronii locali. Valer Dorneanu, președintele Curții Constituționale, intră din nou în atenția publică. Fost deputat PSD de Iași cu două mandate, el a fost și președinte al Camerei Deputaților între 2000 și 2004. În 2010, el a fost învestit ca Avocat al Poporului iar trei ani mai târziu a demisionat pentru a deveni judecător la CCR. Anul trecut a devenit președintele Curții. În urmă cu zece ani, Valer Dorneanu, la acea vreme deputat din partea PSD, propunea împreună cu Florin Iordache și Tudor Mohora mai multe modificări la Legea nr. 78/2000 pentru prevenirea, descoperirea şi sancţionarea faptelor de corupţie şi a celor conexe acestora. Era vorba despre dezincriminarea faptelor privind deturnarea de fonduri sau utilizarea subvenţiilor de la bugetul de stat, a relatat presa la acea vreme. Legea modificată a fost trimisă spre promulgare, dar preşedintele Traian Băsescu a retrimis-o la Senat pentru reexaminare. Legea a trecut însă de Senat și a fost publicată în Monitorul Oficial din 29 martie 2007. Presa scria că printre beneficiarii modificării acestei legi se aflau mai mulți baroni locali ai PSD, printre care Dumitru Sechelariu, Gheorghe Savu, Liviu Dragnea, Gavril Mârza, Bebe Ivanovici sau Nicuşor Constantinescu. Toți aceștia erau cercetați la acea vreme pentru deturnare de fonduri. Un alt beneficiar era Marian Oprișan, trimis în judecată, cu un an înainte, de către DNA pentru deturnare de fonduri. DNA îl acuza că a cauzat un prejudiciu de 5,5 milioane de lei. Integral pe Digi24
Planul B anti-justitie. Cum este dat noul atac? Nu am nicio indoiala ca la CSM s-a incercat marti o lovitura de tip blitzkrieg care sa deschida calea revocarii procurorului general Augustin Lazar si a procurorului sef DNA Laura Codruta Kovesi in urma unei actiuni disciplinare. Mi-e foarte greu sa cred ca nu este vorba despre o parte a unui plan B de decapitare a justitiei dupa esecul OUG 13, cat timp a venit la numai o zi dupa extrem de controversata decizie a CCR privind conflictul institutional de natura constitutionala intre DNA si Guvern, o decizie care pare a institui o imunitate paraconstitutionala a ministrilor, ale caror eventuale fapte penale comise in procesul de adoptare a unui act normativ sa nu mai poata fi anchetate de procurori. Solicitarea declansarii actiunii impotriva DNA are directa legatura cu aceasta decizie, in timp ce in cazul procurorului general sunt invocate declaratii din perioada care a urmat adoptarii OUG 13. De ce abia acum? Pentru a lovi simultan in cei doi capi ai sistemului judiciar si a destabiliza corabia? Decizia CCR insasi mi se pare, cum spuneam, cel putin stranie. Daca ne uitam la intreaga conduita a CCR de la inceputul asaltului asupra justitiei, ea pare sa fi protejat cat de mult a putut guvernul si demersul antijustitie al acestuia. In egala masura, CCR nu a gasit niciun conflict intre institutii, tot cu opinia separata a Liviei Stanciu, intre guvern si CSM dupa adoptarea OUG 13, avand mare grija sa precizeze ca nu orice conflict intre institutii e de natura constitutionala si ca guvernul a actionat in limitele sale de competenta. In schimb, iata ca in cazul DNA e ditamai conflictul de natura constitutionala. “Deci daca dai OUG fara aviz cerut chiar de tine de la CSM, nu e conflict. Dar daca iei aviz negativ de MRP si sunt indicii ca il distrugi, apoi il inlocuiesti cu altul pozitiv si se cerceteaza asta, e conflict“, scrie judecatorul Cristi Danilet pe Facebook. Integral pe Ziare.com
Oraşul din România unde se trăieşte cel mai bine. Bucureşti, doar pe locul 9 în clasament. Braşov a fost desemnat ca fiind centrul urban cu cel mai avantajos cost al vieţii din România, potrivit unui studiu realizat de platforma de imobiliare Storia.ro şi agenţia D&D Research. Clasamentul continuă cu oraşele Cluj-Napoca, Oradea, Sibiu, Piteşti, Timişoara, Târgu Mureş, Craiova, Bucureşti şi Iaşi. La polul opus, oraşele desemnate ca fiind cele mai dezavantajoase din punct de vedere al costului vieţii sunt Reşiţa, Alexandria, Vaslui, Focşani, Piatra-Neamţ, Satu-Mare, Tulcea, Călăraşi, Botoşani şi Brăila. La nivel de regiuni istorice, Transilvania este considerată zona cu cel mai avantajos cost al vieţii, fiind urmată de Bucureşti şi Ilfov, Oltenia şi Banat. Moldova, Dobrogea şi Muntenia au obţinut cel mai mic scor. La nivel de cartier, Grigorescu (Cluj-Napoca), Titan (Bucureşti), Gavana 3 (Piteşti), Răcădău (Braşov) şi Soarelui (Timişoara) au fost în topul preferinţelor românilor care au participat la studiu. Ultimele poziţii, cu cel mai dezavantajos cost al vieţii perceput, sunt ocupate de Bereasca (Ploieşti), Periferie (Botoşani), Calea Caransebeşului (Reşiţa), Feneziu (Baia Mare) şi 1 Mai (Alexandria). „Costul general al vieţii reprezintă percepţia pe care o au oamenii despre cât de scumpă este viaţa în oraşul în care locuiesc. El înglobează de regulă cheltuielile de zi cu zi, precum coşul de alimente, utilităţile, plata pentru bunurile şi serviciile necesare traiului obişnuit. Pe de altă parte, percepţia despre costul general al vieţii este influenţată şi de beneficiile oferite de traiul într-un anumit oraş. Spre exemplu, un cost al vieţii care pare la prima vedere mai neavantajos, poate fi perceput de către oameni ca fiind mai avantajos în condiţiile în care aceştia simt că au parte de alte beneficii arondate calităţii vieţii. De exemplu, o zonă mai scumpă poate fi şi în acelaşi timp mai sigură, modernă sau mai <verde>”, explică Vlad Tureanu, Partener şi Quantitative Research Director în cadrul D&D Research. Integral pe Business Magazin
Va urez o zi buna si o primavara insorita! 🙂
26 Raspunsuri la Revista Presei – 1 martie. Anti-anticoruptie. Valer ia comanda!
cedric01/03/2017 at 08:23
un martisor cu sanatate si noroc, daruit cu drag tuturor doamnelor si domnisoarelor din comunitatea Politeia!
mar01/03/2017 at 08:35
mar01/03/2017 at 08:33
Daca ne uitam pe palierul de varsta al celor de la CC, exista riscul ca multi sa fie atacati de scleroza sau sa plece cu picioarele inainte. In plus, greu sa mai faci performant si deschis la minte un astfel de personaj. Cand ai invatat socialism stiintific, l-ai aplicat si ai aparat avutul obștesc, este aproape imposibil să fii normal la minte. Elefantul Dorneanu, mai are una grava la CV, a ingropat legea lustratiei cu o motivatie halucinanta- „Din punct de vedere socio-moral s-ar putea spune, în esenţă, că la zece ani de la Revoluţie, proiectul poate apare ca tardiv, iar în acest an premergător celui electoral poate fi apreciat ca prematur. În perioada la care se referă proiectul, mai multe generaţii de români nu au avut, nu din vina lor, un alt reper moral şi socio-politic decât cel oferit de stat, de societate şi de lege având, în consecinţă, o singură opţiune, încât «vina» lor principală pare a fi, în viziunea propunerii legislative, aceea de a se fi născut după 6 martie 1945. În condiţiile date este greu de presupus că cineva le-ar putea reproşa că nu s-au născut toţi disidenţi sau eroi, ori, cel puţin, că nu au avut o anumită orientare politică, alta decât cea oficială.”
Cetatean01/03/2017 at 08:43
buna dimineata in aceasta zi de martisor 🙂
Mar, nu am avut niciodata iluzii cu privire la Dorneanu. daca este sa dau un exemplu de fesenism, primul nume care imi vine in minte spontan, alaturi de Iliescu, evident, este Dorneanu. Iar al doilea e Marian Enache. Al treilea e Nicolae Popa, fost presedinte al ICCJ si fost presedinte al CCR.
Ambii (Dorneanu si Enache) sunt acum judecatori la CCR, ambii au fost consilierii lui Iliescu si pe ambii i-a plasat mereu in diverse functii strategice.
Barengott01/03/2017 at 09:09
Katy se simte nedreptatita. E singura care s-a umplut de zoaie la vot in parlament pentru OUG 13
mar01/03/2017 at 09:06
Cred ca trebuie mentionat si ce vrea sa faca Bo din Bucuresti, o altă nenorocire cu parfum de trandifiri și iz de laborator roșu și consultanți / omuleți verzi. Ceva care seamna a model putinist, cu poleiala de democratie. Din pacate nu cred ca poate fi blocata aceasta nenorocire. Buhu este praf si se va transforma intr-o provincie roșie, decrepită fără nici o legătură cu o capitală europeană.
http://www.hotnews.ro/stiri-administratie_locala-21637460-analiza-miza-gabriela-firea-psd-cele-20-firme-ale-primariei-ocolirea-licitatiilor-transparenta-scazuta-salarii-necontrolabile-pentru-clientela-partid.htm
mar01/03/2017 at 09:11
Se duce sa-si ia to do list de la stapani.
http://www.flux24.ro/exclusiv-scandal-cu-liviu-dragnea-in-israel/
zigzag01/03/2017 at 09:14
Suparati ‘elitele’ cu astfel de stiri :)) !
Buna dimineata si o primavara frumoasa !
mar01/03/2017 at 09:47
Multumesc 🙂 Adevarul doare, dar face bine. Fuga de realitate este patologica si se trateaza prin medicație. Ghinion de neșansă pentru ”elite”, traim in era digitala cu acces la informatie.
Diana01/03/2017 at 09:14
“Impotriva prostiei pana si zeii lupta in zadar”. Nu doar la noi.
Presa “de stanga”, mesenisti, media ostila idiotului ales si primei dame de companie. Astept sa dea @DanC (“american” de nenumarate generatii) cu batzu’ prin gard.
Diana01/03/2017 at 09:16
@cedric, multzumiri pentru urari 🙂
cedric01/03/2017 at 10:06
Cu cea mai mare placere, @Diana, @mar!
Tzepelica01/03/2017 at 09:31
O primavara insorita frumoaselor si delicatelor doamne si domnisoare!
Ca sa beneficiem si noi, partenerii mai putin hărăziți de natura… 🙂
A propos de Valer de la Dorna, comunistii si-au gasit usor, mai intotdeauna, cozi de topor cu care sa-si faca treburile murdare.
Doar pt. cativa arginti.
Diana01/03/2017 at 09:46
Multzumiri pentru urari 🙂
mar01/03/2017 at 10:04
Muțumiri pentru gandurile frumoase 🙂
Tzepelica01/03/2017 at 09:43
In cadrul unei dezbateri pe tema “fake news”, reprezentantul CNA-Radu Herjeu a spus ca “pe noi la CNA nu ne interesează dacă o ştire e sau nu falsă”.
Interesant pdv, nu?
http://adevarul.ro/entertainment/tv/fake-news-masa-dezbatere-concluzii-intalnirii-ati-mintit-poporul-televizorul-1_58b64f2d5ab6550cb8eb5494/index.html
radu201/03/2017 at 13:11
Buna ziua. ” În februarie 1994 se mută la Antena 1, unde, timp de aproape 10 ani (până în octombrie 2003) prezintă principala emisiune informativă a postului, Observatorul de la ora 19. ” si cu asta am spus tot, Iliescu il plaseaza pe Dorneanu, Varanu pe Herjeu, nimic nu se pierde totul se recicleaza.
Diana01/03/2017 at 09:49
Ceva mai “pe langa” magariile anti justitie, dar imi place prea mult……..
“And I sincerely believe, with you, that banking establishments are more dangerous than standing armies; and that the principle of spending money to be paid by posterity, under the name of funding, is but swindling futurity on a large scale”
Thomas Jefferson, letter letter to John Taylor, 1816
mar01/03/2017 at 10:10
Paganel01/03/2017 at 11:33
O primăvară frumoasă tuturor membrilor Politeia! Un mărțișor, un gând bun și toată considerația pentru doamnele și domnișoarele din comunitatea Politeia! 🙂
Paganel01/03/2017 at 13:18
Ioan Stanomir, excelent:
„Două momente recente au ilustrat tenacitatea cu care PSD rezistă schimbării. Execuţia politică la care a fost supus primarul Iaşiului, cu toate gesturile ipocrite ale lui Liviu Dragnea, este proba ce indică soliditatea comtrolului exercitat de acesta asupra unei maşinării partinice. Pedeapsa este, în cazul de faţă, un semnal pedagogic. Centralismul democratic, în termeni comunişti, domneşte la PSD.
Şi dacă lichidarea primarului Iaşiului este ocazia de a acţiona, birocratic, spre a descuraja eventuale revolte interne, adunarea de la Târgovişte a fost apoteoza pesedismului demagogic. În capitala de judeţ, acolo unde domnul Ţuţuianu este venerat ca un părinte al locului, PSD a montat unica piesă de teatru care îi este familiară: tonul , scenografia şi entuziasmul evocau, frapant, Republica Socialistă România. În gând şi în fapte, pesedismul este un fesenism în al cărui cod genetic comunismul este elementul identitar dominant. România captivă pe care o domină PSD este România construită în anii de socialism multilateral dezvoltat. Oroarea de pluralism este moştenirea totalitară de care PSD nu se poate separa decât cu preţul sinuciderii sale politice.
Zilele din urmă au reconfirmat un fapt pe care nu îl putem ignora. PSD este şi va fi inamicul formidabil al modernizării statului. Unicul său program este conservarea mecanismului prin care se reproduc privilegiile. Statul de drept şi libera competiţie sunt incompatibile cu acest proiect de viitor. Politica regimului Dragnea este adevărata politică a PSD. Dominaţia pe care o exercită nu poate fi abandonată: PSD are ca menire compromiterea unui proces de evoluţie care poate fi începutul sfârşitului pentru el. Imaginile de la Târgovişte sau cele din faţa palatului Cotroceni sunt limpezi: aceasta este România de care PSD depinde, România pe care o apără, spre a se apăra pe sine însuşi.
Regimul Dragnea nu trebuie subestimat şi pentru că reţeaua instituţională de care dispune este redutabilă. Dincolo de majoritatea din Camere , de Guvern şi de puterea locală, se află fondurile pe care actualul cabinet le distribuie,cu acel arbitrar nonşalant al oricărei oligarhii. Deşi nu a devenit premier, Sevil Shaidehh este influentă, în măsura în care ministerul domniei- sale este binefăcătorul administraţiilor conduse de PSD. Astfel se cimentează un regim care parazitează România.
Curtea Constituţională, sub îndrumarea lui Valer Dorneanu, este o altă verigă în sistemul de putere al regimului Dragnea. Preşedintele CCR are claritatea de mesaj a unui ministru din cabinetul Grindeanu. Recenta soluţie prin care ancheta DNA în marginea OUG 13 este pusă în cauză este un semnal important în această nouă ecuaţia care se desenează. Ofensiva împotriva domniei legii se poartă şi cu asistenţa CCR. Logica perversă a politizării desemnărilor de judecători îşi produce efectele. Nereformarea instituţiilor duce la consolidarea oligarhiei.”
Diana01/03/2017 at 13:48
Diana01/03/2017 at 13:49
@paganel, 11:33
Paganel01/03/2017 at 14:11
Cu foarte mare plăcere! 🙂
Jigodia de mazăre avea „treburi” în Madagascar, vechilul – în Brazilia!
http://www.hotnews.ro/stiri-esential-21639145-seful-psd-spune-nu-are-afaceri-sau-proprietati-brazilia-rise-project-anunta-publica-miercuri-articolul-investigatii-dragnea-fortareata-din-brazilia.htm
Cetatean01/03/2017 at 15:27
« Tragedia României de azi
Dorneanu. La vremuri noi, tot noi! »

References: CCR 
 CSM 
 CSM 
 CCR 
 CCR 
 CCR 
 CCR 
 CCR 
 CSM 
 CCR 
 CCR 
 CCR 
 CCR 
 CSM 
 ICCJ 
 CCR